बाबर अली को बच्चों को पढ़ाने का आइडिया तब आया जब वो दस किलोमीटर दूर स्कूल पढ़ने के लिए जाते थे। इस दौरान वो देखते थे कि रास्ते में कई बच्चे अपने माता पिता के साथ खेतों में काम करते थे। जब उन्होने वजह जानने की कोशिश की तो पता चला कि इन बच्चों के परिवार वालों की आर्थिक स्थिती ठीक नहीं है और ना ही वो बाबर अली की तरह हर रोज पढ़ने के लिए 10 किलोमीटर दूर तक स्कूल जा सकते हैं। तब इन्होने फैसला लिया कि वो इन बच्चों को पढ़ाने का काम करेंगे। इस तरह साल 2002 में जब वो 5वीं क्लास में थे तो इन्होने अपने घर के पिछवाड़े में खुले आकाश के नीचे 8 बच्चों को पढ़ाने का काम शुरू कर किया। इसके लिए वो पहले अपने स्कूल जाते और घर लौटने के बाद इन बच्चों को पढ़ाने का काम करते।